  Майя Бывальцева Удмуртиысь вить ёрос эмъяськонниос ӝог эмъюрттэт сётонъя выль машина басьтӥзы. Со сярысь элькунысь Тазалыкез утёнъя министерстволэн пресс-службаез ивортэ. Выль автомобильёс Росси кивалтэтлэн резерв фондысьтыз коньдонэн басьтэмын. Машинаос Вавож, Кияса, Красногорск, Сюмси, Ува ёрос эмъяськонниосы кошкизы. Автомобильын туала куронъёслы тупась вань кулэ тӥрлык пуктэмын: дефибриллятор, электрокардиограф но мукетыз. Тодэ вайытом, Удмуртиын санитар автотранспортэз выльдон 2015-тӥ арысен ялан мынэ. Ортчем аръёс ӵоже 166 машина басьтӥзы, со быдэс паркалэн 70 процентэз.Техника федерал но элькун коньдэтъёс, ӟечлэсьтон фонд, ужбергатӥсьёс чотын басьтӥзы.  Тегъёс: Тазалык Удмуртия тазалыкезутён ӝогэмъюрттэтсётон  